Na temelju članka 18. i 39. Odluke o upravljanju i raspolaganju imovinom u vlasništvu Virovitičko-podravske županije („Službeni glasnik“ Virovitičko-podravske županije br. 3/15. i 6/15.) i članka 43. Statuta Virovitičko-podravske županije („Službeni glasnik“ Virovitičko-podravske županije br. 2/13.) donosim

**O D L U K U**

**o raspisivanju Javnog natječaja za davanje u zakup poljoprivrednog zemljišta u kat. općini Cabuna**

1. Raspisuje se javni natječaj za davanje u zakup neizgrađenog građevinskog zemljišta - u naravi poljoprivredno zemljište pod oznakom kat.čest. 607/1 oranica sa 20.723 m2 upisana u z.k.ul.br. 1195 k.o.Cabuna u svrhu poljoprivredne obrade (jednogodišnje kulture)

2. Početna godišnja zakupnina za zemljište iz toč. 1. iznosi 3.000,00 kuna.

3. Ukoliko zakupodavac u tijeku zakupa pristupi privođenju zemljišta namjeni određenoj prostorno planskom dokumentacijom te ishodi pravomoćnu građevinsku ili lokacijsku dozvolu za gradnju na zemljištu koje je u zakupu ili je sklopljen ugovor o prodaji ili drugom obliku raspolaganja zemljištem, ugovor o zakupu se raskida s danom pravomoćnosti lokacijske ili građevinske dozvole ili s danom sklapanja ugovora o prodaji ili drugom obliku raspolaganja, o čemu će zakupodavac obavijestiti zakupnika.

U slučaju raskida ugovora zakupnik je dužan skinuti usjeve i zemljište predati u posjed zakupodavca u roku 15 dana od raskida bez prava na naknadu štete.

3. Javni natječaj provodi se podnošenjem pisanih ponuda u zatvorenim omotnicama po postupku i uvjetima propisanim Odlukom o raspolaganju i upravljanju imovinom u vlasništvu Virovitičko-podravske županije.

4. Pravo podnošenja ponude na javni natječaj imaju fizičke i pravne osobe koje uplate jamčevinu u iznosu od 10% od početnog iznosa godišnje zakupnine u korist proračuna Virovitičko-podravske županije **IBAN: HR14 23600001800010009 model HR68 , poziv na broj:7307- OIB.**

5. Izabranom ponuditelju koji će s Virovitičko-podravskom županijom sklopiti ugovor o zakupu jamčevina se uračunava u godišnju zakupninu, a ponuditeljima čija ponuda ne bude prihvaćena jamčevina se vraća u roku 8 dana od konačnosti odluke o izboru ponuditelja.

6. Pisana ponuda za sudjelovanje u natječaju mora sadržavati:

- podatke o ponuditelju, i to: presliku osobne iskaznice i izvornik ili ovjerenu presliku rješenja o obrtu,OPG ili rješenja o registraciji za pravnu osobu,

- podatke o zemljištu za koje podnosi pisanu ponudu ( katastarsku oznaku zemljišta i naziv katastarske općine, površinu i namjenu),

- dokaz o uplaćenoj jamčevini,

- ponuđeni iznos godišnje zakupnine.

7. Pisane ponude na javni natječaj podnose se u zatvorenoj omotnici s naznakom JAVNI

NATJEČAJ ZA DAVANJE U ZAKUP – NE OTVARATI., na adresu Virovitičko-podravska županija, Trg Ljudevita Patačića 1, 33000 Virovitica preporučenom poštom ili predajom u pisarnici Županije, Trg Ljudevita Patačića 1/I 33000 Virovitica.

8. Rok za podnošenje pisane ponude je 15 dana od objave obavijesti o raspisivanju Javnog natječaja u Virovitičkom listu.

9. Ponude će biti javno otvorene u prostorijama Županije Trg Ljudevita Patačića 1 – sala za sastanke, najkasnije osam dana nakon proteka roka za podnošenje ponuda.

Otvaranju ponuda mogu pristupiti ponuditelji odnosno njihovi ovlašteni predstavnici uz predočenje ovjerene punomoći dane u tu svrhu.

10. Nepotpune i nepravodobne ponude neće se uzeti u razmatranje.

11. Najpovoljniji ponuditelj je ponuditelj s urednom ponudom i najvišim ponuđenim iznosom

zakupnine.

12. Odluku o izboru najpovoljnijeg ponuditelja donosi obnašateljica dužnosti župana.

13. Na temelju odluke o izboru najpovoljnijeg ponuditelja Županija i zakupnik zaključit će ugovor o zakupu najkasnije u roku osam dana od dana primitka obavijesti o najpovoljnijoj ponudi.

14.Zakupnik je dužan godišnju zakupninu platiti do 1. svibnja 2016. godine, a na iznos zakupnine koji nije plaćen u roku plaća se zakonska zatezna kamata.

15. Županija pridržava pravo poništenja ovog natječaja i neprihvaćanja ponude bilo kojeg ponuditelja bez navođenja posebnog obrazloženja.

16. Dodatne informacije o ovom Javnom natječaju mogu se dobiti u dobiti u Tajništvu županije te na web stranici Županije www.vpz.hr

**KLASA: 2189/1 – 04/1-16- 2**

**URBROJ: 944- 01/16-01/01**

**Virovitica, 15. ožujka 2016.**

**VIROVITIČKO-PODRAVSKA ŽUPANIJA**

**OBNAŠATELJICA DUŽNOSTI ŽUPANA**

**Sanja Bošnjak,univ.spec.oec.,v.r.**